ddrg/super_eurlex huggingface dataset:
Euroopa Liidu Teataja L 390 , 30/12/1989 Lk 0001 - 0002

Soomekeelne eriväljaanne: Peatükk 7 Köide 3 Lk 0194

Rootsikeelne eriväljaanne: Peatükk 7 Köide 3 Lk 0194



Nõukogu määrus (EMÜ) nr 4058/89, 21. detsember 1989, liikmesriikidevahelise kaupade autoveo hindade kindlaksmääramise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 75, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: transpordi hinnapoliitika on tähtis osa ühisest transpordipoliitikast, mille nõukogu peab asutamislepingu kohaselt ellu viima; liikmesriikidevahelise kaupade autoveo hindade kindlaksmääramist käsitlev nõukogu 1. detsembri 1983. aasta määrus (EMÜ) nr 3568/83, [4] muudetud määrusega (EMÜ) nr 1991/88, [5] kehtivusaeg lõpeb 31. detsembril 1989 ja selle artiklis 20 määratakse kindlaks, et nõukogu peab komisjoni ettepaneku põhjal valima selliste vedude hindade suhtes pärast kõnealuse määruse kehtivusaja lõppemist kohaldatava korra; kaupade autoveo hindade vaba kindlaksmääramine sobib erinevatest tariifisüsteemidest kõige paremini nõukogu otsuse kohase vaba transpordituru loomise ja siseturu eesmärkide jaoks ning vajaduse jaoks saada kogu ühenduses ühtlaselt kohaldatav tariifisüsteem; kõnealune tariifisüsteem sobib samuti hästi asjaomase sektori eriolukorra jaoks; veohindade arengut peaks olema võimalik jälgida, ON VASTU VÕTNUD KÄESOLEVA MÄÄRUSE: Artikkel 1 Käesolevat määrust kohaldatakse rendi või tasu eest toimuva liikmesriikidevahelise kaupade autoveo suhtes isegi siis, kui osa sellistest vedudest toimub: - transiidina läbi kolmanda riigi või - maanteesõidukiga, mida veetakse mõnel muul veokil ilma vahepealse kauba ümberlaadimiseta. Artikkel 2 Alates 1. jaanuarist 1990 lepivad veolepingu pooled vabalt kokku artiklis 1 nimetatud vedude hindades. Artikkel 3 1. Veoturgude lõpliku jälgimissüsteemi sisseseadmiseks peavad vedajad, ekspediitorid, kaubavahendajad edastama oma liikmesriigi pädevatele asutustele viimase nõudmisel mis tahes teabe rahvusvahelise autoveo hindade kohta. 2. Käesoleva määruse rakendamisel saadud teabe kohta kehtib ametisaladuse hoidmise kohustus. 3. Liikmesriigid saadavad komisjonile tema nõudmisel oma käsutuses oleva mis tahes teabe. Artikkel 4 1. Liikmesriigid võtavad aegsasti vastu käesoleva määruse rakendamiseks vajalikud õigus- ja haldusnormid ning teatavad sellest komisjonile. 2. Liikmesriigid aitavad teineteist ja komisjoni käesoleva määruse kohaldamisel. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1989 Nõukogu nimel eesistuja E. Cresson [1] EÜT C 152, 20.6.1989, lk 8. [2] EÜT C 323, 27.12.1989. [3] EÜT C 329, 30.12.1989. [4] EÜT L 359, 22.12.1983, lk 1. [5] EÜT L 176, 7.7.1988, lk 5. --------------------------------------------------
Komisjoni määrus (EMÜ) nr 3481/89,

20. november 1989,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3469/89, [2] eriti selle artiklit 9,

ning arvestades, et:

määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

nomenklatuurikomitee ei ole eesistuja määratud tähtaja jooksul oma arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. november 1989

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 337, 21.11.1989, lk 5.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

1 | 2 | 3 |

Homaari pead ja alaosad (soubassements), mis on saadud kooriku ülaosa ja maksa eemaldamise teel, blanšeeritud või vees keedetud, pakendatud külmutatuna. Neid tooteid kasutatakse biski, kastmete ja homaarivõi valmistamiseks. | 03061290 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 0306, 030612 ja 03061290 sõnastusega (vt ka harmoneeritud süsteemi grupi 3 selgitavate märkuste üldkaalutluste esimest lõiku). CN-koodi 0511 ei saa klassifitseerimisel arvestada 5. peatüki õigusmärkuse 1a tõttu. |

--------------------------------------------------
Komisjoni määrus (EMÜ) nr 3482/89,

20. november 1989,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3469/89, [2] eriti selle artiklit 9,

ning arvestades, et:

määrusele (EMÜ) nr 2658/87 lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. november 1989

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 337, 21.11.1989, lk 5.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

1 | 2 | 3 |

1.Soolatud süsika parem ja vasak külg ilma pea, selgroo, uimede ja siseorganiteta, naha ja ristluudega (epipleuralis), kuid teiste luudeta, nn "standardfilee". | 03053090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 0305, 030530 ja 03053090 sõnastusega. Toode loetakse fileeks CN-koodide 03053011—03053090 ja 03042011—03042099 selgitavate märkuste teise lõigu tähenduses. |

2.Toiduaine, mille koostis on järgmine:99,2 % sahharoosi,0,6 % aspartaami,0,2 % kaaliumatsesulfaami.Toode on pakendatud väikeste kuubikutena ja seda kasutatakse dieetmagusainena. | 21069099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 2106, 210690 ja 21069099 sõnastusega. Tootes sisalduvate sünteesmagusainete suure magustamisvõime tõttu on toode kaotanud CN-koodi 1701 suhkru omadused ja kujutab endast toiduainet (vt ka harmoneeritud süsteemi selgitavaid märkusi rubriigi 2106 kohta, teine lõik, punkt 10). |

--------------------------------------------------
Euroopa Liidu Teataja L 337 , 21/11/1989 Lk 0008 - 0009

Soomekeelne eriväljaanne: Peatükk 2 Köide 7 Lk 0099

Rootsikeelne eriväljaanne: Peatükk 2 Köide 7 Lk 0099



Komisjoni määrus (EMÜ) nr 3471/89, 17. november 1989, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3469/89, [2] eriti selle artiklit 9, ning arvestades, et: nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida vastavate 2. veerus näidatud CN-koodide alla; käesoleva määrusega ettenähtud meetmed on kooskõlas tariifi- ja statistikanomenklatuuri komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. november 1989 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 337, 21.11.1989, lk 5. -------------------------------------------------- LISA Kauba kirjeldus | Klassifikatsioon CN-kood | Põhjendus | (1) | (2) | (3) | Riidest seljakott (100 % sünteeskiududest). Selle külge on õmmeldud kerge riidest anoraki tüüpi rõivas, mida saab kokku voldituna peita ühte seljakoti kolmest osast. | 42029291 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3.b ja 6 sätetega ning CN-koodide 4202 ja 42029211 sõnastusega. Toodet ei saa klassifitseerida gruppi 62, sest seda kasutatakse rõivana ainult juhuti. | --------------------------------------------------
Euroopa Liidu Teataja L 310 , 26/10/1989 Lk 0001 - 0001

Euroopa Liidu Teataja L 310 , 26/10/1989 Lk 0001 - 0001

Soomekeelne eriväljaanne: Peatükk 11 Köide 15 Lk 0119

Rootsikeelne eriväljaanne: Peatükk 11 Köide 15 Lk 0119



Nõukogu määrus (EMÜ) nr 3171/89, 16. oktoober 1989, kaupade kirjeldamise ja kodeerimise harmoneeritud süsteemi kehtestamise tõttu mõiste "päritolustaatusega tooted" määratlust ja halduskoostöö meetodeid käsitlevat protokolli nr 2 muutva EMÜ-Egiptuse assotsiatsiooninõukogu otsuse nr 1/89 kohaldamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Egiptuse Araabia Vabariigi vaheline koostööleping [1] kirjutati alla 18. jaanuaril 1977; vastavalt eespool nimetatud lepingu lahutamatuks osaks oleva ning mõiste "päritolustaatusega tooted" määratlust ja halduskoostöö meetodeid käsitleva protokolli nr 2 artiklile 25 on EMÜ-Egiptuse koostöönõukogu vastu võtnud otsuse nr 1/89 kõnealuse protokolli muutmise kohta; kõnesolevat otsust on vaja kohaldada ühenduses, ON VASTU VÕTNUD KÄESOLEVA MÄÄRUSE: Artikkel 1 EMÜ-Egiptuse koostöönõukogu otsust nr 1/89 kohaldatakse ühenduses. Otsuse tekst on lisatud käesolevale määrusele. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 1990. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 16. oktoober 1989 Nõukogu nimel eesistuja M. Delebarre [1] EÜT L 266, 27.9.1978, lk 2. --------------------------------------------------
Euroopa Liidu Teataja L 310 , 26/10/1989 Lk 0049 - 0049

Soomekeelne eriväljaanne: Peatükk 11 Köide 15 Lk 0167

Rootsikeelne eriväljaanne: Peatükk 11 Köide 15 Lk 0167



Nõukogu määrus (EMÜ) nr 3172/89, 16. oktoober 1989, Hispaania ja Portugali Euroopa ühendustega ühinemise tõttu mõiste "päritolustaatusega tooted" määratlust ja halduskoostöö meetodeid käsitlevat protokolli muutva EMÜ-Egiptuse koostöönõukogu otsuse nr 2/89 kohaldamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse nõukogu 11. augusti 1987. aasta määrust (EMÜ) nr 2573/87, millega kehtestatakse kauplemise kord ühelt poolt Hispaania ja Portugali ning teiselt poolt Alžeeria, Egiptuse, Jordaania, Liibanoni, Tuneesia ja Türgi vahel, [1] eriti selle artiklit 23, võttes arvesse komisjoni ettepanekut ning arvestades, et: nõukogus kokku tulnud liikmesriikide valitsuste esindajate 11. augusti 1987. aasta otsuse 87/456/ESTÜ (millega kehtestatakse ESTÜ asutamislepingus loetletud toodetega kauplemise kord ühelt poolt Hispaania ja Portugali ning teiselt poolt Alžeeria, Egiptuse, Jordaania, Liibanoni, Tuneesia ja Türgi vahel) [2] artiklis 7 sätestatakse, et Hispaania ja Portugali ühinemisest tingituna koostöönõukogu poolt vastu võetud vajalikke muudatusi päritolureeglites kohaldatakse nimetatud otsuse reguleerimisalasse kuuluvate toodete suhtes; vastavalt eespool nimetatud lepingu lahutamatuks osaks oleva ning mõiste "päritolustaatusega tooted" määratlust ja halduskoostöö meetodeid käsitleva protokolli artiklile 25 on EMÜ-Egiptuse koostöönõukogu Hispaania ja Portugali Euroopa ühendustega ühinemise tõttu võtnud vastu otsuse nr 2/89 nimetatud protokolli muutmise kohta; tuleks tagada kõnealuse otsuse kohaldamine ühenduses, ON VASTU VÕTNUD KÄESOLEVA MÄÄRUSE: Artikkel 1 EMÜ-Egiptuse koostöönõukogu otsust nr 2/89 kohaldatakse ühenduses. Otsuse tekst on lisatud käesolevale määrusele. Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolevat määrust kohaldatakse alates 1. septembrist 1987. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 16. oktoober 1989 Nõukogu nimel eesistuja M. Delebarre [1] EÜT L 250, 1.9.1987, lk 1. [2] EÜT L 250, 1.9.1987, lk 112. --------------------------------------------------
Euroopa Liidu Teataja L 196 , 12/07/1989 Lk 0018 - 0018

Soomekeelne eriväljaanne: Peatükk 2 Köide 7 Lk 0060

Rootsikeelne eriväljaanne: Peatükk 2 Köide 7 Lk 0060



Komisjoni määrus (EMÜ) nr 2067/89, 11. juuli 1989, millega kehtestatakse 1983. aasta rahvusvahelise kohvilepinguga ettenähtud päritolusertifikaatide süsteemi rakendumiskuupäev ühenduses väljaspool kvootide kehtivusaega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. jaanuari 1987. aasta määrust (EMÜ) nr 678/87 1983. aasta rahvusvahelise kohvilepinguga ettenähtud päritolusertifikaatide süsteemi kohaldamise kohta, [1] eriti selle artiklit 4, ning arvestades, et: rahvusvahelise kohviorganisatsiooni nõukogu otsustas oma 3. juulil 1989. aastal toimunud koosolekul peatada kvoodid alates 4. juulist 1989; seetõttu on asjakohane rakendada eespool nimetatud sätteid, ON VASTU VÕTNUD KÄESOLEVA MÄÄRUSE: Artikkel 1 1983. aasta rahvusvahelise kohvilepingu rakendamisel kohaldatakse alates 4. juulist 1989 määruse (EMÜ) nr 678/87 sätteid. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. juuli 1989 Komisjoni nimel komisjoni liige Christiane Scrivener [1] EÜT L 69, 12.3.1987, lk 1. --------------------------------------------------
31990R3446R(02)
30.11.1990 L 333/39 EUROOPA ÜHENDUSTE TEATAJA
Komisjoni 27. novembri 1990. aasta määruse (EMÜ) nr 3446/90 (millega kehtestatakse lamba- ja kitselihale
eraladustusabi andmise üksikasjalikud eeskirjad) parandus
(Euroopa Liidu Teataja eriväljaanne 2004, 03. Põllumajandus, 11. köide, lk 37)
Leheküljel 38 artiklis 2 asendatakse
tekst: “1. Sealiha eraladustuslepingud sõlmitakse liikmesriikide sekkumisametite ja füüsiliste või juriidiliste isikute
(edaspidi “lepinguosaline”) vahel:
— kes on tegutsenud loomakasvatussektoris vähemalt kaksteist kuud ja on ametlikult registreeritud mõnes liik-
mesriigis ”
tekstiga: “1. Lamba- ja kitseliha eraladustuslepingud sõlmitakse liikmesriikide sekkumisametite ja füüsiliste või juriidiliste
isikute (edaspidi “lepinguosaline”) vahel:
— kes on tegutsenud liha- ja loomakasvatussektoris vähemalt kaksteist kuud ja on ametlikult registreeritud
mõnes liikmesriigis. ”.03/46. kd 275 Euroopa Liidu Teataja ET
Euroopa Liidu Teataja L 022 , 27/01/1990 Lk 0056 - 0056

Soomekeelne eriväljaanne: Peatükk 12 Köide 2 Lk 0104

Rootsikeelne eriväljaanne: Peatükk 12 Köide 2 Lk 0104



Komisjoni määrus (Euratom) nr 220/90, 26. jaanuar 1990, millega muudetakse komisjoni 19. oktoobri 1976. aasta määrust (Euratom) nr 3227/76 Euratomi kaitsemeetmeid käsitlevate sätete kohaldamise kohta EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, võttes arvesse komisjoni 19. oktoobri 1976. aasta määrust (Euratom) nr 3227/76 Euratomi kaitsemeetmeid käsitlevate sätete kohaldamise kohta, [1] eriti selle artiklit 38, ning arvestades, et: määruse (Euratom) nr 3227/76 artikli 38 kohaselt võib komisjon teha selle lisades väikesi tehnilisi muudatusi; varude arvestuses on vaja teha sobiv muutus kaitsemeetmetega hõlmamata ainetest saadud tuumamaterjali ülesmärkimiseks ja nendest teatamiseks; komisjon on liikmesriikidele käesolevast kohandusest teatanud ja nende seisukohti arvesse võtnud, ON VASTU VÕTNUD KÄESOLEVA MÄÄRUSE: Artikkel 1 Määruse (Euratom) nr 3227/76 II lisa selgitavate märkuste punktile 6 "Varude muutumise laad" lisatakse järgmine tekst: Märksõna | Tähis | Selgitus | Tuumamaterjali tootmine | MP | Kaitsemeetmetega hõlmamata ainetest saadud tuumamaterjal, mis on kaitsemeetmega hõlmatud minimaalsete sisaldusnõuete saavutamise tõttu (artikli 36 punkt i) | Artikkel 2 Käesolev määrus jõustub 15. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. jaanuar 1990 Komisjoni nimel komisjoni liige António Cardoso E Cunha [1] EÜT L 363, 31.12.1976, lk 1. --------------------------------------------------
Euroopa Liidu Teataja L 074 , 20/03/1990 Lk 0004 - 0004

Soomekeelne eriväljaanne: Peatükk 11 Köide 15 Lk 0210

Rootsikeelne eriväljaanne: Peatükk 11 Köide 15 Lk 0210



Nõukogu määrus (EMÜ) nr 640/90, 5. märts 1990, millega muudetakse määrust (EMÜ) nr 2843/72 Euroopa Majandusühenduse ja Islandi Vabariigi vahelises lepingus ettenähtud kaitsemeetmete kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: 31. oktoobril 1989 allkirjastati Euroopa Majandusühenduse ja Islandi Vabariigi vahel sõlmitud lepingu täiendav protokoll koguseliste ekspordipiirangute ja samaväärse toimega meetmete kõrvaldamiseks ja vältimiseks [1]; see protokoll näeb ette lepingusse konkreetse kaitseklausli lisamise, mille eesmärk on leevendada võimalike ekspordipiirangute kaotamisest tulenevaid probleeme; rakendussätted tuleb kehtestada määruse (EMÜ) nr 2843/72 [2] muutmisega; nimetatud määruse artikkel 7 näeb ette, et ühisturu ühtsuse ohustamise vältimiseks võib komisjon teha nõukogule ettepaneku määrust ja eriti selle artikli 4 lõiget 3 kogemustele toetudes vastavalt vajadusele muuta;siseturu väljakujundamise kontekstis aastal 1992 tuleks siseriiklikud kaitsemeetmed kaotada ja asendada ühenduse korraga vastavalt nõukogu otsuses 87/373/EMÜ [3] sätestatud üksikasjalikele eeskirjadele, ON VASTU VÕTNUD KÄESOLEVA MÄÄRUSE: Ainus artikkel Määrust (EMÜ) nr 2843/72 muudetakse järgmiselt: 1. artikli 1 lõikes 1 asendatakse sõnad "lepingu artiklites 23, 25 ja 27 sätestatud meetmete võtmise" sõnadega "lepingu artiklites 23, 25, 25a ja 27 sätestatud meetmete võtmise"; 2. artikkel 4 asendatakse järgmisega: "Artikkel 4 1. Kui lepingu artiklites 24 ja 26 nimetatud olukordades või kaubandusele otsest ja vahetut mõju avaldava ekspordiabi puhul nõuavad erandlikud asjaolud viivitamatut tegutsemist, võib lepingu artikli 27 lõike 3 punktis d ettenähtud ettevaatusabinõud kehtestada järgmise korra kohaselt. 2. Komisjoni abistab komitee, kuhu kuuluvad liikmesriikide esindajad ja eesistujana komisjoni esindaja. Komitee tuleb kokku eesistuja kutsel. Eesistuja edastab liikmesriikidele viivitamatult kogu vajaliku teabe. 3. Pärast konsulteerimist komiteega võib komisjon teha omal algatusel või liikmesriigi taotluse põhjal otsuse sobivate meetmete kohta. Komisjoni otsusest teatatakse kõikidele liikmesriikidele ja seda tuleb viivitamata kohaldada. 4. Kui liikmesriik on taotlenud komisjoni sekkumist, teeb viimane otsuse maksimaalselt viie tööpäeva jooksul taotluse saamisest arvates. 5. Iga liikmesriik võib esitada komisjoni otsuse nõukogule maksimaalselt viie tööpäeva jooksul pärast otsuse teatavakstegemist. Nõukogu võib maksimaalselt 10 tööpäeva jooksul pärast sellist esitamist teha kvalifitseeritud häälteenamusega teistsuguse otsuse."; 3. artikkel 7 tunnistatakse kehtetuks. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. märts 1990 Nõukogu nimel eesistuja G. Collins [1] EÜT L 295, 13.10.1989, lk 9. [2] EÜT L 301, 31.12.1972, lk 162. [3] EÜT L 197, 18.7.1987, lk 33. --------------------------------------------------